**Ν. ΓΛΩΣΣΑ Β’: ΕΝΟΤ. 7η ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ**



**☺ Σ τ ο ι χ ε ί α θ ε ω ρ ί α ς**

**Επιρρηματικοί προσδιορισμοί** = επιρρήματα ή άλλα λεκτικά σύνολα που προσδιορίζουν κυρίως ρήματα.

☞ **εκφέρονται** μονολεκτικά και περιφραστικά ή *αλλιώς*:

***Οι επιρρηματικοί προσδιορισμοί είναι:***

|  |  |
| --- | --- |
| ***ΜΟΝΟΛΕΚΤΙΚΟΙ*** | ***ΠΕΡΙΦΡΑΣΤΙΚΟΙ*** |
| απλά επιρρήματα | εμπρόθετοι προσδιορισμοί |
| απλές πτώσεις (χωρίς άρθρο) | πτώσεις (με άρθρο) |
| επίθετα (δηλ. επιρρηματικό κατηγορούμενο) | επιρρηματικές εκφράσεις |
| μετοχές επιρρηματικές | ζεύγη επιρρημάτων |
|  | διπλασιασμένες πτώσεις |
|  | επιρρήματα με εμπρόθετους προσδιορισμούς |
|  | δευτ. επιρρηματικές προτάσεις |

**Συγκεκριμένα:**

**1.** επιρρήματα : Θα φύγω **αύριο**.

**2.** απλές άναρθρες πτώσεις:  Θα ταξιδέψουμε **νύχτα**.

**3.** επίθετο ( επιρρηματικό κατηγορούμενο) : ‘Εφυγε **σκεφτικός**.

**4.** επιρρηματικές μετοχές:  Μιλούσε **κλαίγοντας**.

**5.** εμπρόθετα:  Πέρασα **από την αγορά**.

**6.** σύναρθρες πτώσεις: Θα ξεκινήσουμε **το βράδυ**.

**7.** επιρρηματικές εκφράσεις:  Δουλεύει **μέρα-νύχτα**.

**8.** ζεύγη επιρρημάτων: Όλοι χάρηκαν **λίγο πολύ.**.

**9.** διπλασιασμένες πτώσεις:  Βάδιζε **άκρη άκρη** στο δρόμο.

**10.** επιρρήματα + εμπρόθετα : Κρύφτηκε **πίσω από την κουρτίνα**.

**11.** επιρρηματικές προτάσεις:  Θα ξενιτευτώ **για να πλουτίσω**.

☞ ποια είναι η **σημασία** τους ή *αλλιώς*:

***Οι επιρρηματικοί προσδιορισμοί δηλώνουν:***

|  |  |
| --- | --- |
| ***τόπο****(στάση, κίνηση από/προς, προσανατολισμός [προορισμός, κατεύθυνση, προέλευση, διέλευση], περιοχή)* | ***προϋπόθεση/όρο*** |
| ***χρόνο****(χρονικό σημείο, διάρκεια, αφετηρία, τέρμα,**επανάληψη)* | ***εναντίωση/παραχώρηση*** |
| ***τρόπο*** | ***βεβαίωση*** |
| ***ποσό*** | ***άρνηση*** |
| ***αιτία*** | ***δισταγμό ή πιθανότητα*** |
| ***σκοπό*** | ***συνοδεία*** |
| ***αποτέλεσμα*** | ***αφαίρεση*** |
| ***αναφορά*** | ***παρομοίωση*** |

**Συγκεκριμένα (ορισμένες σημασίες):**

1. **Τόπο** : Στο Ηράκλειο ο καιρός είναι υγρός.

2. **Χρόνο** : Έφυγε χθες.

3. **Τρόπο** : Με το να μιλάς ( ή : μιλώντας ) διαρκώς επιβαρύνεις τη θέση σου.

4. **Αιτία** : Δάκρυσε από συγκίνηση.

5. **Σκοπό** : Πήγε στο Παρίσι για σπουδές.

6. **Ποσό** : Κουράστηκα πολύ. - Όσο προσπαθείς, τόσο βελτιώνεσαι.

7. **Αποτέλεσμα** : Ήταν τόσο στενοχωρημένη, που δεν έβλεπε μπροστά της.

8. **Αναφορά** : Μιλήσαμε για σένα.

9. **Όρο – προϋπόθεση** : Αν δεν έχεις δουλειά, πέρασε να τα πούμε.

10. **Εναντίωση – παραχώρηση** : Αν και καθυστέρησε, πρόλαβε την παράσταση.

11. **Βεβαίωση** : Βεβαιότατα / σωστά / ασφαλώς / σίγουρα θα πάμε ταξίδι, δεν το χάνω.

12. **Άρνηση** : Μην το ξαναπείς. Όχι , κάθε άλλο.

13. **Δισταγμό – πιθανότητα** : Πιθανόν / ίσως / ενδεχομένως να συμβεί αυτό.

**⮱Πώς ξεχωρίζω το αντικείμενο από τους επιρρηματικούς προσδιορισμούς;**

Επειδή τόσο οι ***επιρρηματικοί προσδιορισμοί*** όσο και το ***αντικείμενο*** συμπληρώνουν την έννοια του ρήματος, είναι βασικό για να μην τα μπερδεύουμε να έχουμε ξεκαθαρίσει ότι με τους επιρρ. προσδιορισμούς απαντούμε σε ερωτήσεις που αποκαλύπτουν επιρρηματικές σχέσεις ( πού, πότε, με ποιον όρο, γιατί, για ποιο σκοπό κλπ. )  ενώ με το αντικείμενο καλύπτουμε την απάντηση σε ερωτήματα του τύπου : ποιον, σε ποιον, τι, κλπ.

**☺ Α σ κ ή σ ε ι ς Ε μ π έ δ ω σ η ς:**

**Α.**  Να βρείτε τη **μορφή** του επιρρηματικού προσδιορισμού (πώς εκφέρεται):

**1.** Γελώ, γιατί είμαι χαρούμενος. 🡪

**2.** Στο σπίτι μας έχουμε πισίνα. 🡪

**3.** Αν έρθεις, θα χαρώ πολύ. 🡪

**4.** Προχτές είχα τα γενέθλιά μου. 🡪

**5.** Ανέβηκε το δρόμο αγκομαχώντας. 🡪

**6.** Γέλασα με την καρδιά μου. 🡪

**7.** Ο μικρός βγήκε βόλτα με τη γιαγιά του. 🡪

**8.** Το μολύβι είναι πάνω στο θρανίο. 🡪

**9.** Το φόρεμα είναι κοντό στο μήκος. 🡪

**10.** Ακόμη κι αν δεν το θέλεις, θα πας στο φροντιστήριο. 🡪

**11.** Θα φροντίσω, ώστε να έχεις αύριο τα λεφτά σου. 🡪

 **12.** Μπήκε μέσα καμαρωτός*.* 🡪

**Β.** Να εντοπίσετε τη **σημασία** (=τι δηλώνουν) οι επιρρηματικοί προσδιορισμοί στις φράσεις που ακολουθούν:

**1.** Έπεσε πάνω μου **σαν υπερωκεάνιο**. ☞

**2.** **Όχι**, δεν πρόκειται να σου δανείσω χρήματα. ☞

**3.** Περάσαμε μια υπέροχη βραδιά **γελώντας και τραγουδώντας**. ☞

**4.** Θα σε βοηθήσω, **αν προσπαθήσεις κι εσύ**. ☞

**5.** Πρέπει **κάθε μέρα** να βουρτσίζουμε τα δόντια μας. ☞

**6.** Έμεινε **στη ξενιτιά** είκοσι **χρόνια**. ☞

**7.** Τα παιδιά μαθαίνουν γράμματα **για να μορφωθούν**. ☞

**8.** Μόλις τον είδε, άσπρισε **από τον φόβο**. ☞

**9.** Πρόσεξε τη διατροφή της**, ώστε έχασε δέκα κιλά**. ☞

**10.** **Παρ’ όλη την κούραση** θα έλθω. ☞

**Γ.** Να **υπογραμμίσετε** τους επιρρηματικούς προσδιορισμούς στις παρακάτω προτάσεις και ν α τους α ν τ ι κ α τ α σ τ ή σ ε τ ε με άλλους ισοδύναμους:

       **☺**Μας υποδέχτηκε χαμογελαστός **→**………………………………………...........................

...........................................................................................................................................

       **☺**Έφυγε όταν ξημέρωσε **→**……………………………………………………………..................

...........................................................................................................................................

       **☺**Παντρεύτηκε σε νεαρή ηλικία **→**…………………………………………………………….....

...........................................................................................................................................

       **☺**Δε θα αποτύχεις, αν διαβάζεις μεθοδικά **→**…………………………………………….......

...........................................................................................................................................

      **☺**Τους κοίταζε όλους χωρίς να μιλάει **→**…………………………………………………….....

...........................................................................................................................................

